Document ID: /roh_data/filtered/fineweb-2-filterrobots_roh.jsonl.gz/25755

I sa tractia surtut d'uffants e persunas veglias. Las unfrendas hajan vivì en il conturn da la citad Baidoa. Quai communitgeschan las autoritads. Ulteriuras 70 persunas vegnian anc adina tractadas en l'ospital da la citad Baidoa. I na dettia era betg avunda medicaments per gidar als pertutgads.
Er en ulteriuras regiuns da la Somalia pateschan millis da persunas da la colera dapi l'entschatta da l'onn.
La raschun che la malsogna è rutta ora è la mancanza d'aua. La colera è ina malsogna da diarrea e po manar a la mort sch'ella na vegn betg tractada.
Pir avant intgins dis ha la Somalia proclamà en las regiuns che pateschan da sitgira il stadi d'urgenza. Da la mancanza d'aua pateschan var 6,2 milliuns persunas. Organisaziun d'agid averteschan d'ina fomaz.
RR novitads 17:00